Væbnet med træstiklinger og bæredygtige bæreposer gik en gruppe bedsteforældre torsdag på gaden i Aalborg. Målet var at skaffe penge til træer til nye skove. De kalder sig for Bedsteforældrenes Klimaaktion og er en del af 350 Klimabevægelsen i Danmark. - Vi hører til den generation, som har siddet en masse advarselslamper overhørig. Det er vores generation, der er ansvarlig for det dilemma, vi står i nu – og derfor vil vi gerne gøre noget, siger Ulla Brian fra Bedsteforældrenes Klimaaktion. Bedsteforældrenes Klimaaktion er en gruppe, som først og fremmest vil informere om menneskeskabte klimaforandringer og løsninger, der giver håb. Håbet er at inspirere til adfærdsændringer, så der også er en klode til de kommende generationer. - Hvis vi får mange folk til at tænke over, hvad de forbruger, ville det hjælpe vores børnebørn, siger Ute Kristiansen fra Bedsteforældrenes Klimaaktion.

Referat:
I Aalborg gik bedsteforældre på gaden for at sætte fokus på klimaet.